Twaqqa' għaċ-ċajt u status Is-silta tal-Evanġelu ta' dan il-Ħadd turina grupp ta' Saduċej jargumentaw ma' Ġesù, li kienet xi ħaġa tipika, fejn jikkwotaw silta biblika kontra silta oħra. Is-Saduċej użaw teknika komuni fejn twaqqa' għaċ-ċajt il-pożizzjoni tal-ieħor. Hemmhekk wieħed ma jkunux qed jieħu bis-serjetà l-punto di vista li jkun qed jesprimi ruħu, u lanqas ikun hemm smigħ veru ta' dak li ħaddieħor qed jesprimi. Qatt sibt ruħek tagħmel dan ma' oħrajn biex la tisma' l-argument u lanqas tati każ ta' dak li qed jlissen ħaddieħor? Jew qatt esperjenzajt lil oħrajn jagħmlu dan fuqek? X'inhuma l-effetti ta' din l-attitudni? Din l-attitudni ma fihiex ħajja, imma hija xi ħaġa li toqtol li ħaddieħor . Kompli fittex dak il-mod kif l-attitudni tiegħek tkun ħajja, għaliex Alla huwa Alla tal-ħajjin u mhux tal-mejtin. Marbuta magħha, meta wieħed juża' din it-teknika li jwaqqa' lil oħrajn, ikun qed jaħseb li għandu xi status ogħla. U dan ukoll kienu jaħsbuh is-Saduċej, meta bil-mistoqsija li staqsew, kienu qed jaħsbu li l-istatus hawn fid-dinja ser jinfluenza kif aħna ser inkun wara din il-ħajja . U nġab l-eżempju ta' dik il-mara li mietulha żwieġha kollha wara li żżewġithom. Imma r-risposta ta' Ġesù, tafferma li aħna importanti mhux minħabba xi status li jista' jkollna, imma għaliex aħna wlied Alla. U din timlilna l-qalb tagħna. Aħna wlied Alla, u ma jiddependix mill-istatus tax-xogħol, tas-suċċess, tal-istudju, tal-flus, tal-poter, imma għaliex aħna wlied Alla. Aħseb ftit f'dak il-mumenti meta int rajt lilek innifsek, jew lill-ħaddieħor li 'jiswa' għaliex huwa iben/bint Alla, u mhux għax għandu xi status fid-dinja. Dan Żakkew kien publikan u sinjur – mela kien sterjotipat li kien diżonest, u l-kredibilità tiegħu zero . U minflok Żakkew stieden lil Ġesù għal ikel, Ġesù stieden lilu nnifsu għal din l-ikla. U b'dan kollu Ġesù jaċċettah bħala wieħed li miegħu setgħa jaqsam ċertu valuri u ċertu 'understandings' . Ukoll, jurih li miegħu wieħed jista' jagħmel komunità. U għalhekk imbagħad kien hemm ir-reazzjoni għal dan kollu mill-folla. Kien hemm ostilità kbira. Issa hawn naraw li Żakkew kien diġa ta nofs li kellu lil foqra u diġà ħallas 4 darbiet lil dawk li kien qarraq. Il-verbi fl-oriġinali fil-Grieg huma fil-preżent, "jiena ngħati" u "jiena nħallas lura", u mhux fil-futur kif forsi naħsbu…u għalhekk Żakkew kien diġa qiegħed jippratika din il- behaviour ta' kumpens. Imma l-problema li l-folla ma emmnitux. Imma Ġesù jemmen dak li jgħid Żakkew u dan billi sejjaħlu "iben Abraham". Għalhekk din l-istorja hija storja ta' fejqan, fejn wieħed jerġa' jġib għan-normal sitwazzjoni mhux normali u fejn kien hemm relazzjonijiet komunitarji, ikkawżati mill-isterjotipi ta' Żakkew minn naħa tal-komunità. Għalhekk hawnhekk għandna storja mhux ta' Żakkew li nidem biss, imma ta' fejqan ta' marda fir-relazzjonijiet soċjali. Għalhekk aħna kif ser nirrispondu quddiem dan kollu? Min huwa ż-Żakkew tal-lum? Nistgħu nkunu jien jew int Jew l-immigrant/refuġjat Jew xi persuni li kien il-ħabs Jew xi persuni li għaddiet minn reabilitazzjoni tad-droga U tant persuni oħra Quddiem persuni li twarbu mis-soċjetà, għaliex għandhom label u huma sterjotipati kif ser naċċettawhom? Naċċettaw li magħhom nistgħu nagħmlu u nibnu komunità, kif għamel Ġesù? Naċċettaw li hemm ċertu common values and understandings ? U dan jitlob minna li ninżlu iktar fil-fond u naraw dawn il-punti li jgħaqqdu u mhux jifirduna – eżempji li aħna bnedmin, bid-drittijiet umani (li hija ċavetta għall-evanġelizazzjoni). U quddiem dan il-persuni, li nafu qegħdin jagħmlu l-almu tagħhom anke biex isewwu l-affarijiet, qegħdin nemmnuhom? Jew inkella la darba qalu jew għamlu ħaġa għalaqna l-bibien ta' qalbna għalihom? Naħsbu li hemm persuni li nkunu warrabna li ma għandhomx tajjeb, u forsi wkoll nfixxklu bħalma għamlet il-folla meta fixklet biex jara lil Ġesu? U aħna nixtiequ naraw lil Ġesù? Ċirkustanzi? Jekk nixtiequ naraw lil Ġesù, nistgħu niltaqgħu miegħu f'dawn iż-Żakkew taż-żmienna, u fejn aħna nagħtu s-sehem tagħna biex nfejqu l-marda tagħna fir-relazzjonijiet komunitarji. Nafdaw ukoll li Alla jidħol f'ħajjitna, u hemm ikun hemm is-salvazzjoni. Hemm vjaġġ li kollha kemm aħna għandna nagħmlu – dan huwa l-vjaġġ li mis-supervja ngħaddu għall-umiltà. Ħa naraw aspett li wkoll rajnih fl-Evanġelju – il-farizew li jafda fih inifsu li huwa tajjeb u fl-istess ħin imaqdar lil ħaddieħor….Iċċentra fuqu inifsu li huwa biss tajjeb u jiġġudika lil oħrajn b'mod negattiv fuq bażi esterna…Imma Alla jħares lejn il-qalb u jara stampa differenti. Kemm jiġrilna li kważi nixxukjaw ruħna meta niskopru li persuna hija differenti mill-istampa negattiva li kelli tal-ewwel impressjoni tiegħi. Kemm jiġri li drabi jkollna element ta' difiża fir-relazzjonijiet tagħna ma' xulxin. Xi drabi ma nħallux li ħaddieħor jara kif naraw lilna nfusna. Drabi oħra niltaqgħu ma xi ħadd li nkunu open ħafna u nkunu nafu li ser inkunu aċċettati. Umiltà, umiljazzjoni, low self-esteem: ħafna drabi f'moħħna u fis-sentimenti tagħna nħawdu dawn il-kunċetti. Fil-passat, l-umiltà kienet milqugħa mill-umiljazzjoni – xi ħaġa li għamlet tant ħsara. Ukoll xi drabi low self-esteem – l-għerq ta' ħafna problemi u addictions – kienet tkun mħawdha mal-umiltà. Umiltà veru huma eżerċizzju ta' verità fuqna nfusna. Jekk aħna qegħdin saqajna mal-art fl-eżistenza tagħna, imbagħad irridu nkunu onesti f'appraisal tagħna li filwaqt li naffirmaw it-tajjeb tagħna, nirrikonoxxu bil-kuraġġ id-djugħfija tagħna. Umiltà tmur ma li aħna umani. Għalhekk naffirmaw id-doni li għandna, niffirħu bihom, u nkunu onesti u nkunu nafu l-istorja kollha u mhux biċċa. Kif jgħid Santu Wistin – tlett affarijiet huma meħtieġa għal vjaġġ – l-ewwel l-umilta, it-tieni l-umilta, it-tielet l-umilta…u l-umilta li tirrikonoxxi dak li int. Umiltà – il-qdusija ma hix xi ħaġa li tiksibha fuq il-prattika perfezzjonista tiegħek u magħluqha mill-oħrajn – imma għall-kuntrarju hija ħajja mgħejxa f'solidarjetà mal-batut. Alla jippreferi l-umiltà, fejn hija kundizzjoni biex nesperjenzaw il-ħniena li tiġi biex timla' l-vojt tagħna. Jekk it-talba tas-supperv ma tasalx fil-qalb t'Alla, l-umiltà tal-fqir tiftaħ il-qalb beraħ. Alla jħobb l-umli. Quddiem qalb umli, Alla jiftaħ beraħ il-qalb tiegħu. Narawha din ukoll fl-episodju tal-Verġni Marija fil- Magnificat . Mhux ħareġ biex jitlob lil Alla, imma ma marx biex jitlob lil Alla, imma biex jfaħħar lillu nnifsu – S. Wistin. Lil dawk miżżewġin friski jew li ser jiżżewġu fi ftit xhur oħra, nħeġġuhom biex jersqu ta' spiss lejn it-talb, biex jinbnew fi Kristu, biex ikunu familji nsara mimlijin bl-imħabba tal-Qalb Mqaddsa ta' Ġesù.